ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670014442

ขอให้แก้ไขปัญหาไฟฟ้าส่องสว่างริมทางดับ บริเวณภายในซอยส. รุ่งโรจน์ ถนนคลองเก้า แขวงคลองสิบ เขตหนองจอก กรุงเทพมหานคร เนื่องจากผู้ร้องแจ้งว่าภายในซอยดังกล่าวมีการติดตั้งไฟฟ้าส่องสว่างริมทาง (ไฟฟ้าสาธารณะ) จำนวนประมาณ 10 กว่าดวง โดยผู้ร้องทราบว่ามีไฟฟ้าส่องสว่างดับเป็นบางดวง รวมแล้วจำนวนประมาณมากกว่า 6 ดวง คาดว่าเกิดจากไฟฟ้าชำรุดขัดข้อง โดยเสาไฟฟ้าที่ไฟฟ้าส่องสว่างดับจะเป็นหมายเลขเสาไฟฟ้าดังนี้ ม 1, ม 2, ม 3, ม 5, ม 8 และ ม 10 (ตัวเลขจะอยู่ด้านล่างตัวอักษร) โดยทราบว่าเสาไฟฟ้าที่อยู่ด้านในสุดของซอยฯ ก็ดับเช่นเดียวกันแต่ไม่ทราบหมายเลขเสาไฟฟ้า ไฟฟ้าส่องสว่างริมทางดับทำให้ช่วงเวลากลางคืนพื้นที่ดังกล่าวมืด ประชาชนสัญจรผ่านเกรงว่าจะไม่ได้รับความปลอดภัยในชีวิตและทรัพย์สิน อีกทั้งภายในซอยฯ ก็มีผู้สูงอายุอาศัยอยู่เป็นจำนวนมากด้วย ส่งผลให้ได้รับความเดือดร้อนเป็นระยะเวลาประมาณ 3 เดือน เบื้องต้นประมาณกลางเดือนธันวาคม 2566 ผู้ร้องเคยติดต่อแจ้งเรื่องไปยัง การไฟฟ้านครหลวง หมายเลขสายด่วน 1130 โดยผู้ร้องได้แจ้งรายละเอียดทั้งหมดให้เจ้าหน้าที่รับทราบ เจ้าหน้าที่รับเรื่องพร้อมแจ้งว่าจะประสานเรื่องไปยังอีกหน่วยงานหนึ่งที่ทำหน้าที่ซ่อมแซมไฟฟ้าฯ ให้โดยผู้ร้องได้สอบถามไปในลักษณะว่า "จะขอติดต่อโดยตรงไปยังเจ้าหน้าที่ซ่อมแซมเลยได้หรือไม่" เจ้าหน้าที่แจ้งว่า "ไม่ได้" หลังจากนั้นผู้ร้องก็ได้ติดต่อแจ้งเรื่องไปยังหน่วยงานดังกล่าวเรื่อยๆ อีกจำนวนหลายครั้ง (ไม่ทราบจำนวนครั้งและวันเวลาที่ติดต่อ) จนถึงปัจจุบัน (วันที่ 7 เมษายน 2567) ไฟฟ้าส่องสว่างก็ยังไม่ได้รับการแก้ไขปัญหา จึงประสงค์ให้ดำเนินการแก้ไขปัญหา เพื่อบรรเทาความเดือดร้อนให้ประชาชนต่อไป


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata